水龍捲

水龍捲，又叫做龍吸水，英文叫做 Waterspout）意思係水喉或者水柱。有時又叫做海龍捲、海龍捲風。水龍捲多數發生喺海面，有時亦會係湖面出現嘅龍捲風。 水龍捲睇落去係一條喺水面嘅向上旋轉嘅空氣柱，通常會以同水面接觸嘅漏斗形積雲（cumuliform cloud）嘅形式出現。 水龍捲因為睇落好似一條喺海面或者湖面吸水嘅龍，所以又叫做龍吸水；又因為似一條水喉或者水柱，所以英文叫做 waterspout。
水龍捲有兩種，係由兩種唔同嘅機制形成。最常見嘅類型係一種弱漩渦，叫做「晴天」龍吸水（"fair weather" waterspout）或者「非龍捲風」龍吸水（"non-tornadic" waterspout）。另一個無咁常見嘅類型就係喺水面發生嘅經典龍捲風，因為佢係發生喺水面而唔係陸地上面，所以呢種龍捲風又叫做水龍捲或者龍吸水，英文叫做 tornadic waterspout、supercellular waterspout 或者 mesocyclonic waterspout。好天氣水龍捲（fair weather waterspout）嘅生命週期有五個部分：水面上形成一個「黑」點（dark spot）；水面上形成螺旋圖案；水面上形成噴霧環；發展出一個可見嘅凝結漏斗（visible condensation funnel）；最後水龍捲衰減，唔見咗 。大部分水龍捲都唔會吸水。
雖然水龍捲主要係喺熱帶或者亞熱帶地區形成，佢哋亦都喺歐洲、西亞（中東）、澳洲、紐西蘭、大湖、南極，同埋喺罕有嘅情況下喺大鹽湖。有啲時候亦都會喺美國東岸同埋加州海岸發現。雖然好少見，但係根據觀察，水龍捲可能同湖泊落雪效應（Lake-effect snow；當大陸乾冷空氣吹過相對暖嘅大湖嘅時候，湖嘅岸邊會落雪，呢個現象叫做湖泊落雪效應）有關。

氣候學
雖然大部分水龍捲都係發生喺熱帶，但係佢哋可以季節性咁出現喺溫帶地區，而且喺歐洲西岸、英國、地中海同埋波羅的海等地區都好常見。 水龍捲唔止會喺鹹水出現，好多時會喺湖同河嗰度出現，包括五大湖
（Great Lakes）同聖羅倫斯河（St. Lawrence River）。 喺夏末秋初嘅時候，水龍捲喺五大湖區相當常見，2003年喺短短七日之內，出現咗超過66個水龍捲，創咗紀錄。
水龍捲通常係喺距離海岸100公里（62英里）之內嘅海面出現，好少喺海上更遠嘅地方見到。水龍捲喺美國東南部海岸好常見，特別係佛羅里達州南部同佛羅里達群島（Florida Keys）附近。水龍捲可以喺全球嘅海洋、海灣同湖泊上面出現。依家全個歐洲每年大約有160個水龍捲報告，荷蘭最多，有60個，其次就係西班牙同意大利，有25個，英國有15個。佢哋喺夏末最常見。喺北半球，九月係最適合水龍捲形成嘅月份。澳洲東岸亦經常觀察到水龍捲，根據 Joseph Banks 嘅描述，佢喺1770年揸住「努力號」（Endeavour）行船嘅時候亦都見過好幾次水龍捲。
1969年喺佛羅里達州附近出現嘅水龍捲
1999年9月9號，喺曉倫湖（Lake Huron）見到嘅四個水龍捲
2009年6月5號，喺佛羅里達群島（Florida Keys）見到嘅四個水龍捲
喺2009年1月29號，喺塔斯曼海（Tasman Sea）見到嘅水龍捲

形成
細規模水龍捲係指啲闊度唔夠兩公里嘅水龍捲，佢哋發展出嚟嘅雲可以好似棉花狀嘅積雲咁樣無害，亦都可以好似超級胞雷暴（Supercell）咁大。 雖然有啲水龍捲本質上係強龍捲風，但係大部分都係弱好多嘅，而且係由唔同嘅大氣動力引起嘅。水龍捲通常會喺啲雲形成嘅過程當中，喺充滿水分嘅環境中發展出嚟；理論上，佢哋會一路向上移動一路旋轉，一旦低層切面漩渦上到去同發展緊嘅積雲或者雷暴對齊，就會出現水龍捲。有啲弱嘅龍捲風，俾人叫做地龍捲（landspouts），已經被證明係以類似水龍捲嘅方式發展出嚟。
同一個地方嘅附近可以同時出現多過一個水龍捲。喺2012年，有報導話，美國密芝根湖（Lake Michigan）同時出現咗多達九個水龍捲。 喺2021年5月，澳洲新南威爾士（New South Wales）北部海岸嘅 Taree 附近同時拍到至少五個水龍捲。

非龍捲
2006年8月27號，喺荷蘭海牙附近嘅 Kijkduin 海灘見到嘅非龍捲水龍捲。
同超級胞雷暴（supercell thunderstorm）旋轉上升（rotating updraft）氣流無關係嘅水龍捲叫做「非龍捲水龍捲」或者「晴天」水龍捲。到目前為止，呢啲係最常見嘅水龍捲類型，呢啲水龍捲發生喺沿海水域，同暗、平底、發展緊嘅對流積雲塔（convective cumulus towers）有關。晴天水龍捲會迅速發展同消散，生命週期一般會短過20分鐘。 佢哋嘅級別通常唔會高過增強藤田量表（Enhanced Fujita scale）嘅 EF0，一般風速低於每秒30米（每個鐘頭67英里；每個鐘頭108公里）。
水龍捲喺熱帶同亞熱帶氣候最經常出現，喺佛羅里達群島每年有超過400次水龍捲。 水龍捲通常會行得好慢，甚至唔郁，原因係佢哋所依附嘅雲係由垂直對流作用而唔係由橫向碰撞所起因嘅，即係佢哋係水平靜止嘅。 晴天水龍捲嘅外觀同力學都同陸上水龍捲好相似；佢哋上咗岸之後嘅行為好大程度上都係一樣。
雖然晴天水龍捲係比較危險嘅，不過佢哋通常都唔會登陸，如果佢哋登陸， 佢哋好可能將啲魚捲上天，然後會出現「落魚」嘅現象。
晴天水龍捲生命週期嘅五個階段
晴天水龍捲嘅生命週期有五個階段。最初，水面上會出現一個突出嘅圓形、淺色嘅圓盤形，周圍都係一個較大嘅深色區域，形狀唔確定。喺水面上形成呢啲彩色嘅盤之後，由水面嘅黑點發展出一個淺色同深色嘅螺旋帶圖案。然後，一個密集嘅海噴霧環，叫做「噴流」，喺黑點周圍出現，仲有一個睇落似眼睛嘅嘢。最終，水龍捲會變成一個由水面到雲頂層嘅漏斗形水柱。噴霧漩渦可以升到幾百呎或以上嘅高度，而且佢郁嗰陣通常會產生一個可見嘅尾流同埋一系列波紋。最後，隨住暖空氣流入，漩渦轉弱，漏斗同噴霧漩渦開始消散，結束水龍捲嘅生命週期。

Tornadic
2005年7月15號，佛羅里達州 Punta Gorda 海岸附近由一場嚴重雷暴引起嘅水龍捲
「龍捲風式水龍捲」，準確啲講係「水上龍捲風」，係由中氣旋形成，佢嘅形成方式同啲大雷暴有關嘅陸上龍捲風基本相同，唔同嘅只係佢發生喺水上面。由陸地行到水面，將水捲起嘅龍捲風亦都可以話係龍捲風式水龍捲嘅一種。由於美國絕大多數嘅中氣旋雷暴都係發生喺內陸地區，所以真正嘅龍捲風式水龍捲要比晴天水龍捲少見。不過，喺某啲地區，例如意大利東北面嘅亞得里亞海、希臘東面嘅愛琴海，同埋意大利東南面嘅伊奧尼亞海，龍捲風式水龍捲可以佔總數嘅一半。

雪龍捲
冬天出現嘅水龍捲，叫做雪龍捲（Snowspout），亦都叫做冰龍捲（Icespout）或者冰魔鬼（ice devil），係喺雪颮底部形成嘅水龍捲，比較罕見。  「冬季水龍捲」呢個詞用嚟區分常見嘅暖水龍捲同埋呢種比較罕見嘅冬季冷水龍捲。冬季水龍捲嘅形成有幾個關鍵因素。水體上面嘅溫度必須夠凍，而水體本身又必須夠暖，咁樣先至可能喺水面上產生類似蒸氣嘅霧。好似湖泊落雪效應一樣，冷風集中喺長嘅湖面軸線上面吹過，增強咗風嘅匯聚，並增加咗冬季水龍捲形成嘅可能性。
「雪魔」同埋「雪捲風」呢個術語描述咗一種唔同嘅現象：靠近地表嘅冰雪渦流（snow vortex），無母雲（parent cloud），類似塵捲風（dust devil）。

人類
2010年11月15號，英國空軍搜救隊喺威爾斯安格爾西島（Anglesey）附近拍到嘅水龍捲
水龍捲長期以嚟被認為係嚴重嘅海洋危害。更強嘅水龍捲對船、飛機同埋人都有威脅。呢啲現象發生嘅時候，必須同佢哋保持相當嘅距離，同埋留意天氣報告、保持警惕。當水龍捲可能或者已經喺沿海水域上面出現嘅時候，美國國家氣象局會發出特別嘅海洋警告，或者當水龍捲預計會移向岸邊嗰陣，就會發出龍捲風警告。
水龍捲造成嚴重損害同傷亡嘅情況好少見；但係，有幾個值得注意嘅例子。 1551年嘅馬爾他龍捲風係有記錄以嚟最早報導嘅致命水龍捲。佢喺 Grand Harbour of Valletta 登陸，整沉咗四艘大型槳帆船（galley）同埋好多艘細船，並且造成幾百人死亡。 1851年嘅西西里龍捲風係孖水龍捲，喺西西里嘅西部登陸，破壞海岸同鄉村，最後落返海，消散咗喺海上。

自然
視乎水龍捲嘅風行得有幾快，任何喺水面大約1碼（91厘米）內嘅嘢，包括唔同大細嘅魚、青蛙，甚至係海龜，都可以俾佢吹上天。 水龍捲有時可以將小動物，例如魚，從水裏面吸出嚟，一路吸到雲入面。就算水龍捲停止旋轉，雲入面嘅魚都可能隨住啲雲，俾風吹到周圍唔同地方，直到佢嘅水流唔足以令到啲魚可以停留喺空中。 視乎佢哋行幾遠同埋佢哋被帶入大氣層嘅高度，有時啲魚喺落返地面嗰陣已經死咗。啲水龍捲可以行好遠，曾經有遠至內陸100英里（160公里）嘅人，都見過落魚（raining fish）。 魚亦都可以喺河流入面俾水龍捲吸走，但係落魚唔係一個常見嘅天氣現象。

研究同預測
1841年出版嘅《暴風哲學》（The Philosophy of Storms）嘅插圖
由加拿大氣象學家 Wade Szilagyi 開發嘅 Szilagyi 水龍捲指數（ Szilagyi Waterspout Index，SWI ）係用嚟預測有利水龍捲發展嘅條件。 SWI 嘅範圍係 −10至 +10，大於或者等於零嘅值代表有利於水龍捲發展嘅條件。
國際水龍捲研究中心（International Centre for Waterspout Research，ICWR ）係一個由世界各地嘅個人組成嘅非政府組織，呢啲個人對水龍捲嘅研究、運作同埋安全領域有興趣。 ICWR 原本係一個為研究者同氣象學家而設嘅論壇，但係已經擴大咗風暴追逐者、傳媒、海洋同航空界同埋私人對水龍捲嘅興趣同貢獻。

神話
18、19世紀嘅水手認為可以用船舷嘅炮去驅散水龍捲。Vladimir Bronevskiy 船長聲稱呢種係成功嘅技術，因為佢喺1806年喺 Senyavin 海軍上將領導嘅戰役嗰度，喺維納斯號（Venus）護衛艦上面嘅一名中尉（midshipman）係 Adriatic 海目擊到用炮驅散水龍捲嘅現象。
有人提出水龍捲係當年 Mary Celeste 棄船嘅原因。